Kombinácia liekov
Dobrý deň,
ráno užívam na kašeľ ACC Long, ale večer už viac kašlem a nasledujúci deň nadránom sa budím na zahlienenie. Čo by som mohla večer kombinovať s ACC? Mám doma Erdomed, Pleumolysin a Sinupret. Veľmi pekne ďakujem za odpoveď.
Dobrý deň,
ďakujeme za Vašu otázku.
Liek Acc long je možné kombinovať s liekom Sinupret. Podporuje uvoľňovanie hlienov pri všetkých ochoreniach dýchacích ciest, ktorý sa nemôže dostatočne alebo vôbec odstrániť prirodzeným spôsobom (kašľaním, smrkaním). Má protizápalový účinok, znižuje opuch sliznice a napomáha vykašliavaniu. Užíva sa 3x denne, pričom posledná dávka sa odporúča podať do 17 hod., aby nedošlo ku dráždeniu a núteniu vykašliavania v noci. Pri zahlienení je nevyhnutné dbať na dostatočný pitný režim.
Prajem skoré uzdravenie.
S pozdravom
PharmDr. Veronika Kiabová